CELEX: 52011DP0343
Language: lt
Date: 1315872000000
Title: Prašymas atšaukti Parlamento nario Hanso-Peterio Martino imunitetą 2011 m. rugsėjo 13 d. Europos Parlamento sprendimas dėl prašymo atšaukti Hanso-Peterio Martino imunitetą (2011/2104(IMM))

22.2.2013   
            
            
               LT
            
            
               Europos Sąjungos oficialusis leidinys
            
            
               CE 51/150
            
         2011 m. rugsėjo 13 d., antradienisPrašymas atšaukti Parlamento nario Hanso-Peterio Martino imunitetą
   P7_TA(2011)0343
   2011 m. rugsėjo 13 d. Europos Parlamento sprendimas dėl prašymo atšaukti Hanso-Peterio Martino imunitetą (2011/2104(IMM))
   2013/C 51 E/26
   
      Europos Parlamentas,
   
               —
            
            
               atsižvelgdamas į Vienos prokuratūros prašymą atšaukti Hanso-Peterio Martino imunitetą, pateiktą 2011 m. balandžio 29 d. ir paskelbtą 2011 m. gegužės 12 d. plenariniame posėdyje,
            
         
               —
            
            
               susipažinęs su 2011 m. gegužės 21 d. Hanso-Peterio Martino paaiškinimais, pateiktais pagal Darbo tvarkos taisyklių 7 straipsnio 3 dalį,
            
         
               —
            
            
               atsižvelgdamas į 1965 m. balandžio 8 d. Protokolo dėl Europos Sąjungos privilegijų ir imunitetų 9 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d, 1986 m. liepos 10 d., 2008 m. spalio 21 d. ir 15 d. bei 2010 m. kovo 19 d. sprendimus (1),
            
         
               —
            
            
               atsižvelgdamas į Austrijos Respublikos Konstitucijos 57 straipsnį,
            
         
               —
            
            
               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto išvadas (A7–0267/2011),
            
         
               A.
            
            
               kadangi Vienos prokuratūra paprašė atšaukti Europos Parlamento nario Hanso-Peterio Martino imunitetą, kad Austrijos valdžios institucijos galėtų atlikti reikiamą tyrimą ir imtis teisinių veiksmų prieš Hansą-Peterį Martiną, prašyti atlikti namų ar biuro patalpų kratą, paimti rastus dokumentus, patikrinti kompiuterį ar atlikti kitų elektroninių priemonių patikrą, jei to prireiktų, ir iškelti H.-P. Martinui baudžiamąją bylą dėl partijos lėšų naudojimo ne pagal paskirtį arba atlikti kitą teisinį įvertinimą, kuris gali būti pateiktas numanomo (-ų) nusikaltimo (-ų) atžvilgiu jurisdikciją turinčiuose baudžiamuosiuose teismuose,
            
         
               B.
            
            
               kadangi Hanso-Peterio Martino imuniteto atšaukimas susijęs su tariamais kaltinimais dėl partijos lėšų naudojimo ne pagal paskirtį pažeidus Austrijos politinių partijų įstatymo 2b straipsnį,
            
         
               C.
            
            
               kadangi dėl to patartina rekomenduoti atšaukti parlamentinį imunitetą šioje byloje,
            
         
               1.
            
            
               nusprendžia atšaukti Hanso-Peterio Martino imunitetą;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto išvadas atitinkamoms Austrijos valdžios institucijoms ir Hansui-Peteriui Martinui.
            
         
      (1)  Byla 101/63 A. Wagner prieš J. Fohrmann ir A. Krier, 1964 m. rink., 195 p., byla 149/85 R. Wybot prieš E. Faure ir kt., 1986 m. rink., 2391 p., byla T345/05 A. N. Mote prieš Parlamentą, 2008 m. rink., II dalis, 2849 p., sujungtos bylos C-200/07 ir C-201/07 A. L. Marra prieš E. De Gregorio ir A. Clemente, 2008 m. rink., I dalis, 7929 p. ir byla T-42/06 B. Gollnisch prieš Parlamentą.